KOSKETUSKOHTA
Kosketuskohta - Charles Stanley
Evankeliumia koko maailmaan. Seuraavaksi ohjelmassa:
Miten omistaa itselleen lupaus Jumalan lupaukset, osa 4
Raamatussa on monia ihmeellisiä lupauksia.
Lupaus on yksinkertaisesti Jumalan julistus siitä, -
että Hänen aikomuksensa on antaa meille lahjoja armossaan.
Lupaukset ovat iso osa Raamattua alusta alkaen koko kirjan läpi.
Siellä on lupaus toisensa jälkeen.
Ne ilmaisevat Jumalan rakkautta, Hänen huolenpitoaan ja sitä, -
mitä Hän aikoo tehdä puolestamme, meissä ja meidän kauttamme.
Ne ilmaisevat Jumalan tahtoa, tarkoitusta ja suunnitelmaa meille -
ja Hänen koko valtakunnalleen. Siellä on lupaus toisensa jälkeen.
Kaikkien vuosisatojen aikana yhtäkään lupausta ei ole unohdettu.
Yhtäkään lupausta ei ole rikottu. Sellaista Jumalaa palvelemme.
Ajatellaanpa näitä lupauksia ja sitä, että Hän antoi ne meille.
Ne tuovat Hänelle kunniaa, mutta Hän antoi ne meitä varten.
Niiden tulisi olla elintärkeä osa elämää.
Joka ikinen päivä tulisi olla kiitollinen Jumalan lupauksista.
Jos mietitään kaikkea sitä, mitä uskot Jumalasta ja Jeesuksesta, -
koko uskomusjärjestelmäsi perustuu Jumalan lupauksiin.
Ajatellessani lupausten tärkeyttä, -
tajuan, miten traagista monen ihmisen elämä on.
Tässä ovat kaikki nämä lupaukset ja aivan kuin rikkaus, -
joka on niin syvä ja leveä, ettei sitä voi laskea tai mitata, -
ja ihmiset elävät sen vieressä, mutta eivät ikinä omista sitä.
Mikä hirveä synti Jumalan lapselle olla Jeesuksen Kristuksen seuraaja, -
jolle kuuluisivat Jumalan lukemattomat lupaukset, -
mutta me ohitamme ne ja jätämme ne lojumaan.
Valitamme sitä, mitä meiltä puuttuu ja mitä elämässämme tapahtuu -
tajuamatta tai sokeina sille tosiasialle, -
että juuri se mitä tarvitsemme, löytyy tästä Jumalan Sanasta.
On siis hyvin tärkeää ymmärtää lupaukset.
Tämä on neljäs osa sarjassa, joka kertoo Jumalan lupauksista.
Tänään puhumme siitä, miten omistaa itselleen lupaus.
Lupaus on vain sanoja paperilla, jos sitä ei oteta käyttöön.
Kuuntele tarkasti. Tee muistiinpanoja, -
koska sinulla on lupauksia, jotka ehkä osaat ulkoa.
Ymmärrätkö ne? Uskotko todella, että ne ovat sinulle? Toivon niin.
Mennään Heprealaiskirjeeseen lukuun 10. Luen sieltä pari jaetta.
Niistä saa rohkaisun sanan, joita Heprealaiskirjeessä on paljon.
Nämä ihmiset elävät vaikeita aikoja.
Raamattu sanoo heistä -
kohdassa Hepr. 10:34: "Sillä vankien kanssa te olette kärsineet -
ja ilolla pitäneet hyvänänne omaisuutenne ryöstön, tietäen -
että teillä on parempi tavara, joka pysyy." Heiltä on viety paljon.
"Älkää siis heittäkö pois uskallustanne, jonka palkka on suuri.
Sillä te tarvitsette kestäväisyyttä, tehdäksenne Jumalan tahdon -
ja saadaksenne sen, mikä luvattu on."
Jos kysyisin suosikkilupaustanne Raamatusta, moni osaisi vastata heti.
Moni ei osaisi, koska jotenkin teiltä on jäänyt huomaamatta, -
että Raamatun lupaus kuuluu myös teille.
Haluan selventää joitakin asioita, -
jotta voisitte ymmärtää lupausten tärkeyden elämässänne -
ja pystyisitte omalla kohdallanne uskomaan sen, mitä Hän sanoi -
ja omistamaan sen lupauksen. Tutkitaan Raamattua.
Laitan näkymään kohtia erityisesti kaikista tärkeimmästä asiasta, -
koska haluan, että ymmärrätte sen täysin.
Jotta voimme puhua lupauksista, pitää esittää joitakin kysymyksiä.
Ensimmäisenä on tämä: Kuuluvatko kaikki Raamatun lupaukset meille?
Mitä vastaisitte? Pelkäsinkin, että vastaisitte myöntävästi.
Eivät kuulu.
Kaikkia Raamatun lupauksia ei ole tarkoitettu meille.
Esimerkiksi, te naiset: Kun täytätte 90 vuotta, -
luuletteko Jumalan sanovan, että saatte vauvan? Ei sano.
Eivätkä miehet ajattele tulevansa isäksi satavuotiaana.
Se oli Jumalan lupaus Aabrahamille ja Saaralle, -
ei meille tähän päivään. Kuunnelkaa, tämä on tärkeää.
Vaikka monia näitä lupauksia ei annettu meille, -
Jumala antoi ne näille ihmisille meitä varten.
Jos tutkit, miten Jumala toimi Aabrahamin elämässä -
tai Joosuan, Joosefin, Daavidin tai Danielin elämässä, -
näet Jumalan toimintaperiaatteet.
Vaikka Jumala ei antanut niitä lupauksia meille, -
Hän antoi ne meitä varten ja välissä olleita sukupolvia varten, -
koska niistä näkee, miten Jumala toimi ihmisten keskuudessa silloin.
Hän toimii yhä samoin ja eri tavoin meidän kanssamme.
Hän tekee vastaavia asioita, mutta lupauksen saivat he, emme me.
Me opimme, miten Jumala täyttää sydämemme tarpeet ja toiveet, -
kun näemme, mitä Jumala teki heidän elämässään.
Yksi parhaita opetuksia on se, miten Jumala toimi Joosefin kanssa.
Joosefin elämästä voi oppia todella paljon.
Jumala antoi lupauksen nimenomaan Joosefille.
Kun luen, mitä Jumala teki Joosefin elämässä, -
tulen suuresti siunatuksi ja rohkaistuksi.
Hän antoi lupauksen Joosefille, mutta myös meitä varten. Ymmärrättekö?
Lupaukset annettiin heille, mutta ne ovat meitä varten opetukseksi.
Toinen tärkeä kysymys on tämä:
kenellä ylipäätään on oikeus omistaa Jumalan lupaukset?
Onko kenellä tahansa oikeus omistaa Jumalan lupaus?
Nyt olette kuunnelleet tarkasti. Ei ehdottomasti ole.
Vain uskova voi omistaa lupauksen, yhtä poikkeusta lukuun ottamatta.
Ei-uskova ihminen, joka haluaa pelastua, voi omistaa tämän: -
"Jos tunnustat suullasi Jeesuksen Herraksi ja uskot sydämessäsi, -
että Jumala on hänet kuolleista herättänyt, niin sinä pelastut."
"Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Jotkin Jumalan lupaukset kuuluvat kaikille.
Ei-uskova voi omistaa vain lupauksen pelastumisesta.
Sen jälkeen muutkin voi omistaa.
Mutta ei-uskova ei voi rukoilla Jumalaa täyttämään tarpeitaan.
Hän ei ole Jumalan lapsi eikä kuulu Jumalan perheeseen.
Jumala kyllä loi meidät kaikki, mutta kun kapinoi Häntä vastaan -
eikä tunnusta Jeesusta Vapahtajana, silloin ei kuulu perheeseen -
eikä omista oikeutta lupauksiin, jotka Jumala on antanut lapsilleen.
Kun ihminen luottaa Jeesukseen henkilökohtaisena Vapahtajanaan, -
hän pääsee Jumalan perheeseen ja hänellä on oikeus lupauksiin.
Kenellä siis on oikeus lupauksiin? Jumalan lapsilla.
Ei-uskova voi siis omistaa lupauksen pelastumisesta.
Voiko ei-uskova omistaa muita lupauksia? Ei oikeastaan.
Uskova voi omistaa itselleen tilanteeseensa sopivat lupaukset, -
jotka Jumala on tarkoittanut meille Hänen lapsinaan -
niihin elämänvaiheisiin ja ajanjaksoihin, joissa elämme.
Jos luet pelkästään Psalmeista Jumalan sinulle antamia lupauksia, -
niitä on häkellyttävä määrä.
Kun yhdistetään Psalmit ja Sananlaskut, -
niiden lupaukset jokaiseen päivään ovat oikea aarre.
Moni uskova ei tajua, mikä aarre vain niissä kahdessa kirjassa on.
Sitten voi kysyä, miksi ylipäätään odottaa Jumalalta lupauksia.
Siksi, että Hän rakastaa meitä absoluuttisesti ja ehdoitta.
Hänen rakkauttaan ei voi mitata.
Hän lupaa neuvoa ja opastaa meitä.
Hän lupaa täyttää tarpeemme ja suojella meitä ja niin edelleen.
Lupauksia on paljon, koska Hän ilmaisee itsensä niiden kautta.
Hän lupaa, ettei ikinä hylkää sinua. Kukaan muu ei voi luvata sellaista.
Hän lupaa osoittaa oikean tien ja neuvoa sinua silmiensä vartioidessa.
Vain Jumala voi nähdä jokaisen. Voimme tutkia Raamatusta lupauksia.
Monet Jumalan lapset elävät köyhyydessä lupausten suhteen.
Köyhyydessä. Lupauksia on, mutta he eivät omista niitä itselleen.
He eivät usko lupauksiin ja elävät puutteenalaisina.
Lupauksia on, mutta he epäilevät Jumalaa ja valittavat ongelmista.
Raamattu on täynnä Jumalan lupauksia.
Ne ovat siellä meitä varten, koska olemme Hänen lapsiaan.
Niitä ei voi ansaita omilla teoilla.
Jumala vaikutti sen, että voimme elää suhteessa Hänen kanssaan.
Hän täyttää tarpeemme ja halajamisemme. Hän lupaa näin:
"Jos iloitset Minusta, täytän sydämesi halajamiset."
Vain Jumala voi luvata sellaista. Raamatusta ei löydy lupausta, -
johon me voisimme vaikuttaa, paitsi odottaa niitä Jumalalta.
Miten voimme luottaa siihen, että Jumala pitää lupauksensa?
Koska Hän sanoo niin, eikä Jumala voi valehdella.
Valehtelu on Hänen luonteensa vastaista.
Hän ei voi tehdä niin, koska Hän pysyy aina samana.
Jos Jumala on täydellinen ja totuudenmukainen, Hän on sitä aina.
Jos Hän on voimallinen ja pyhä, Hän on sitä aina. Hän ei muutu.
Voimmeko siis varmasti luottaa Raamatussa annettuihin lupauksiin?
Voimme luottaa.
Sitten on tärkeä kysymys, johon haluan käyttää paljon aikaa.
Milloin voin omistaa itselleni Raamatun lupauksen?
Kirjoittakaa ylös nämä kohdat. Kuten sanoin jo kolme kertaa, -
jos uskoo lupauksen, mutta ei sovella sitä itseensä, -
siitä ei ole mitään hyötyä. Tässä teille kysymys: -
Kenelle Jumalan lupaukset kuuluvat?
Yksi henkilö vastasi "minulle". Oikein hyvä.
Jumalan lupaukset kuuluvat Jumalan kansalle.
Jos olet Jumalan lapsi, sano "aamen".
Jumalan lupaukset kuuluvat siis sinulle. Aamen?
Ymmärrätkö, kuinka rikas olet?
Viisi teistä ymmärtää. Otamme sen itsestäänselvyytenä.
Oletteko kuulolla?
Kun lupaus sopii henkilökohtaiseen tarpeeseeni, -
kun se sopii tarpeeseeni, jonka Jumala on luvannut täyttää.
Hän lupaa opastaa. Psalmi 32:8: "Minä opetan sinua -
ja osoitan sinulle tien, jota sinun tulee vaeltaa; minä neuvon sinua, -
minun silmäni sinua vartioitsee." Vain Jumala voi luvata näin.
Milloin voin siis omistaa lupauksen?
Kun henkilökohtainen tarpeeni luvataan Raamatussa täyttää.
Jos tarvitsen opetusta, neuvoa ja opastusta päätöksentekoa varten, -
minulla on lupaus. Voinko omistaa lupauksen opastuksesta?
Kyllä, koska se on erityinen lupaus, joka on annettu meille Raamatussa.
Se on erityinen lupaus täyttää tarve, joka meillä kaikilla on.
Toiseksi lupauksen voi omistaa, kun asiayhteys sallii sen.
Ihan mitä tahansa jaetta ei voi poimia Raamatusta itselleen.
Mikä on asiayhteys? Hyvä esimerkki on 1. Joh. 5:14,15.
Katsotaan sitä hetki. Yritän valita tutuimpia kohtia.
Jae 14: "Ja tämä on se uskallus, joka meillä on häneen, -
että jos me jotakin anomme hänen tahtonsa mukaan, -
niin hän kuulee meitä. Ja jos me tiedämme hänen kuulevan meitä, -
[...] niin tiedämme, että meillä myös on kaikki se, -
mitä olemme häneltä anoneet." Tämä on Jumalan lupaus.
Mikä on sen asiayhteys? Se, että lähestyn Häntä anomuksen kanssa.
Pyydän opastusta, ja Hän sanoo: Jos se on Hänen tahtonsa mukaista.
Jos anomme Hänen tahtonsa mukaan, Hän kuulee meitä.
Jos Hän kuulee meitä, ei tarvitse arvailla, voi tietää, -
että meillä myös on kaikki se, mitä olemme häneltä anoneet.
Tämäkin on tärkeää: Kun lupauksen täyttäminen tuo kunniaa Hänelle.
Jos anon jotain, mikä ei ole hyväksi minulle, Jumala ei anna sitä.
Anon itsekkäästi jotain, mikä ei tuo kunniaa Hänelle.
En voi omistaa sitä itselleni. Jos pyyntö tuo kunniaa Jumalalle, -
on lupa uskoa, että Hän vastaa pyyntöön ja toteuttaa lupauksensa, -
silloin kun pyyntö sopii Hänen tahtoonsa elämämme varalle.
Jos pyydät jotakin, mikä ei ole Hänen tahtonsa mukaista, -
pyydät jotakin, mihin Hän ei aio osallistua.
Voit yrittää olla ovela ja manipuloida olosuhteita, -
tehdä vääriä tai laittomia asioita ja saada haluamasi, -
mutta joudutkin huomaamaan, että olet jäänyt omaan ansaasi.
Juot itsellesi valmistamaasi myrkkyä.
Mutta kun kuljemme Jumalan tahdossa, -
meillä on oikeus Hänen lupauksiinsa.
Emme halua jotakin, mikä ei ole Hänen tahtonsa mukaista.
Useimmat teistä ovat ehtineet oppia kokemuksen kautta, ettei se toimi.
Kuuliaisuus Häntä kohtaan saa sen toimimaan.
Jos pyydän jotakin, mikä sopii Hänen tahtoonsa elämäni varalle...
Kaikki ovat pyytäneet jotakin tietäen, ettei se ole hyväksi.
Tai Hän on kertonut hetken päästä, ettei pyyntö sovi Hänen tahtoonsa.
Sitten kysy Hänen tahtoaan. Hän haluaa kertoa sen.
"Anokaa, niin teille annetaan." Te anotte tietoa ja viisautta, -
eli opastusta siihen, miten totella Häntä.
Hän on velvoitettu vastaamaan Jumalan lapsen pyyntöön.
Hän on lupauksia antava Jumala.
Minulla on oikeus omistaa lupaus, kun vaellan Jumalan tahdossa.
Kun vaellat kuuliaisena Jumalan tahdolle, -
sinulla on oikeus ja etuoikeus omistaa itsellesi Jumalan lupaukset, -
sillä jos vaellat Hänen tahdossaan, et halua asioita, joita Hän ei tahdo.
Miten tyhmää onkaan mennä Jumalan tahdon ulkopuolelle?
Tässä Jumala kurottaa alas antaakseen sinulle, mitä anoit.
Kun poistut Jumalan tahdosta, tapahtuu näin.
Jumala on halukas, mutta sinä et pysty vastaanottamaan.
Tai kun kerrot, mitä haluat, Hän ei voi antaa tahtonsa vastaisesti.
Jumalan tahto on sama kuin Jumalan suunnitelma.
Elämässäsi ei ole asiaa, josta Jumala ei olisi kiinnostunut.
Hän on kiinnostunut kaikista tarpeistasi ja voi antaa kaiken.
Mutta haluanko minä toimia Jumalan tavalla ja aikataulussa?
Jos haluan toimia niin, Jumala on antanut minulle lupauksen, -
jota Hän ei voi olla täyttämättä.
Milloin minulla on oikeus omistaa itselleni lupaus?
Kun Jumalan Henki minussa vahvistaa sen.
Joka ikisessä uskovassa Pyhä Henki asuu.
Hänen tehtävänsä on kertoa meille, että tarvitsemme pelastusta.
Hän myös selittää meille, mistä pelastumisessa on kyse.
Hän auttaa meitä ymmärtämään, kuka Jumala on.
Hän tekee meidät kykeneviksi toteuttamaan Jumalan tahdon.
Hänellä on monia tehtäviä.
Yksi niistä on se, että Hän näyttää meille totuuden.
Kun etsimme Jumalan tahtoa jossakin asiassa, -
ja tiedämme, että Hän haluaa toimia sanojensa mukaan...
Kun pyydän Jumalalta jotain, enkä ole Hänen tahdossaan, -
minulle se on kuin kohinaa, kuin television tai radion yhteydetön tila.
Kohinassa ei ole mitään hyvää.
Minä tunnistan hengessäni kohinan, ja niin tunnistat sinäkin.
Jumalan Henki sisälläsi antaa sinun kokea hiljaisuuden.
Hän auttaa sinua tunnistamaan, mikä on Isän tahto.
Siksi voimme luottavaisina jättää Hänelle pyyntömme.
Sen lisäksi Pyhä Henki antaa meille rauhan tunteen.
Tiedän, että minulla on oikeus pyytää jotakin asiaa, -
kun sydämessäni on rauha pyyntöni suhteen.
Mistä tietää, onko pyyntö oikea?
Sen pitää olla Raamatun sallima ja sen lupausten mukainen.
Sopiiko se siihen, kuka olet Jumalan lapsena?
Kun haluamme omistaa lupauksen, mitä meiltä odotetaan?
Siihen on kolme lyhyttä vastausta.
Kun haluan omistaa lupauksen, joka on päivänselvästi Raamatussa, -
minun vastuulleni jää kolme asiaa.
Ensimmäinen on kuuliaisuus.
Toinen on usko. Minun pitää uskoa Jumalaa.
Kolmas on kärsivällisyys. Minun pitää odottaa Jumalaa.
Tiedät, että hän toteuttaa lupauksensa.
Sinun pitää uskoa se ja odottaa sitä kärsivällisesti.
Usein ihmiset rukoilevat Jumalan tahdon mukaisesti.
He rukoilevat oikeaa asiaa, ja Jumala kuulee rukouksen.
Sitten he tekevät suuren virheen: "Minun pitää saada se heti."
Mutta Hän, joka loi ajan, hallitsee aikaa.
Hän loi myös suunnitelman ja tarkoituksen elämällesi.
Jumala tuntee tulevaisuuden, menneen ja nykyhetken.
Hän tietää tarkoin, milloin asioiden pitää tapahtua elämässäsi -
ja miten ne tulevat tapahtumaan.
Usein Hän käyttää aikaa koetellakseen meitä.
Luotammeko Häneen?
Jos menen Hänen aikataulunsa edelle, en luota Häneen.
Jos luotan Häneen, luotan Hänen aikatauluunsa, en omaani, -
sillä kuten kaikki muukin Hänessä, Hänen aikataulunsa on täydellinen.
Moni lähtee pyytämään siunauksia Jumalalta, -
mutta he odottavat niitä heti, eivätkä Jumalan aikataulussa.
Se sotkee koko jutun.
Sanon teille näin: Ymmärrättekö, kuinka siunattuja olette?
Tämä Raamattu tässä, ne 66 kirjaa, joista se koostuu, -
on täynnä lupauksia, ja ne kuuluvat jokaiselle, joka on Jumalan lapsi.
Miksi haluaisit vaihtaa tämän mihinkään muuhun?
Se on parempi kuin kompassi, hengellisesti ja muutenkin.
Siitä saa parempia neuvoja kuin keneltäkään muulta.
Kukaan muu ei täytä tarpeitasi niin kuin Jumalan Sana.
Jumalalla, joka rakastaa sinua, on sinua varten paras suunnitelma, -
mitä kaikkivaltias, täydellinen, rakastava Jumala voisi ikinä laatia.
Hän sanoo: "Jos tottelet Minua ja luotat Minuun kärsivällisesti, -
annan sinulle parhaan, mitä Minulla on tarjota."
Isä, kuinka kiitollisia olemmekaan kärsivällisyydestäsi meitä kohtaan.
Meiltä vain kestää hetki oppia. Kiitos kärsivällisyydestäsi.
Rukoilen kuulijoiden puolesta, joilla on ollut vaikeuksia ja menetyksiä.
He eivät tiedä, mistä saada apua, ja miettivät, rakastatko heitä todella.
Rohkaise heidän sydämiään tänään. Sinä rakastat heitä.
Sinä tunnet heidän tarpeensa ja haluat täyttää ne -
sinun aikataulussasi ja tavallasi.
Isä, pyydän myös Pyhää Henkeä:
Kirkasta meille tuoreella tavalla, millainen aarre meillä on.
Kirkasta tuoreella tavalla, miten Sinä rakastat meitä kaikin tavoin.
Jeesuksen nimessä, aamen.
Jos et ole ikinä luottanut Jeesukseen Vapahtajanasi, -
yrität elää tässä hullussa maailmassa -
ilman parasta mahdollista auttajaa.
Viisainta, mitä voit tehdä, on pyytää Jeesukselta syntejäsi anteeksi.
Myönnä syntisyytesi ja kapinointisi Häntä vastaan.
Pyydä anteeksi Hänen ristintyönsä ja Golgatalla vuodatetun veren tähden.
Pyydä anteeksi lupauksiin vedoten, ei siksi, että olisit ansainnut sen.
Anna elämäsi Hänelle. Anna Hänen ottaa se hallintaansa.
Anna Hänen neuvoa ja opastaa sinua, ja äkkiä kaikki muuttuu.
Sitä rukoilen teille.
Jos ohjelmamme on siunannut sinua, käy verkkosivuillamme: intouch.org
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu